**Referat styremøte VOLLEN VEL 24.09.2024**

Sted: Øgårdsveien 75

Til stede: Joanna Ravndal, Stine Oppegaard, Knut og Lise Førsund

(forfall fra Yngve Nygaard og Kristian Sjøvold).

AGENDA:

1: Vi har passert «magisk»grense, pr.d.d kontingentinnbetaling passert akkurat

150 000. Økonomien er god.

2: Erfaringene fra Bringebærfestivalen og familiefesten var gode. 149 utleverte matkuponger via Arnestad skolekorps. Dette fungerte bra. Vi droppet tautrekking og vi kan/bør droppe frisbee. Gjerne en tredje ansiktsmaler, og innkjøp av flere ballonger.

Fint med såpebobler med Martin, men vinden ødela for de helt store boblene.

Høyttaleranlegget fungerte bra.

3: Lokale støttetiltak. Ingen respons fra invitasjonen i VollenStikka, men et ønske kom inn i dag. Vi støtter tiltak med fruktkurv til Arnestad FAU med inntil kr 7500. Omtales på Facebook.

4: Innkommet to ønsker om benk og benk med bord.
Benk med bord ved Rabben og enkel benk ved sti i Delebukta.

Bestilles til våren.

5: Knut orienterte om nødvendige tiltak og gjennomført vedlikehold av informasjonstavlene. Noe vask/rengjøring, maling og utskifting av frontplate.
Alle tre tavlene har fått nytt og ulike innhold. Museet betaler kr 1400 pr år for sin annonse.

6: Julestarten. Knut informerte. Vi lager julehilsen via Hjemmetjenesten som i fjor. Stine påtar seg å strikke nytt skjerf til nissen. Flott tre hentes av Tandberg hos Rolf Harald Christensen.Knut og Lise forbereder og Lise har juleverksted sammen med Nærmiljøsentralen. Lise er nissemor og deler ut godteposer.

7: Nyttårsaften: Innkjøp av flere fakler og gratis utdeling. Tog fra Montessori, skal nå bruke fortau. Samme opplegg ved museet som i fjor. Røde Kors engasjeres og orienteres.

8: Vedtak: Yngve Nygård er gitt fullmakt til bankkonti og adgang til regnskapsprogrammet.

*Referent: Lise og Knut*